**Mesto SLIAČ, Letecká 1, Sliač 96231**

****

****

**Dodatok č.1**

**VŠEOBECNE ZÁVÄZNÉ NARIADENIE MESTA SLIAČ**

**č. 06/2020**

 **O NAKLADANÍ S KOMUNÁLNYMI ODPADMI A DROBNÝMI STAVEBNÝMI ODPADMI NA ÚZEMÍ MESTA SLIAČ**

|  |  |
| --- | --- |
| Návrh Dodatku č. 1 VZN vyvesený na úradnej tabuli mesta: | **11.06.2021** |
| Lehota na pripomienkovanie do: | **21.06.2021** |
| Dodatok č.1 VZN schválený uznesením MsZ Sliač číslo: | **501/2021** |
| Zo dňa: | **28.06.2021** |
| Schválený Dodatok č.1 VZN vyvesený na úradnej tabuli mesta:  | **29.06.2021** |
| Účinný od: | **15.07.2021** |
| Dopĺňa VZN číslo: | **06/2020** |
| Názov: | **O nakladaní s komunálnymi odpadmi a drobnými stavebnými odpadmi na území mesta Sliač** |
| Koniec platnosti: |  |
| Nahradené VZN číslo: |  |
| Názov: |  |

**Mesto Sliač** v zmysle ustanovenia § 6 ods. 1 v spojitosti s § 4 ods. 3 písm. g) zákona SNR č. 369/1990 Zb. o obecnom zriadení v znení neskorších predpisov a v súlade s ustanovením § 81 ods. 8 zákona NR SR č. 79//2015 Z. z. o odpadoch a o zmene a doplnení niektorých zákonov v znení neskorších predpisov (ďalej len zákon o odpadoch) **vydáva**

**DODATOK č. 1**

**Všeobecné záväzného nariadenia**

**o nakladaní s komunálnymi odpadmi a drobnými stavebnými odpadmi na území mesta Sliač**

**č. 06/2020**

Dodatok č. 1 dopĺňa článok 17 VZN o nové ustanovenia článku 17a) a článok 30 VZN o nové body 5, 6 a 7 v nasledovnom znení:

TRETIA ČASŤ

SYSTÉM NAKLADANIA S ODPADOM NA ÚZEMÍ MESTA

Článok 17a.

Nakladanie s biologicky rozložiteľným kuchynským odpadom – nezavedenie triedeného zberu komunálnych odpadov pre biologicky rozložiteľný kuchynský odpad

1. Na základe § 81 ods. 21 zákona o odpadoch Mesto Sliač nie je povinné zaviesť a zabezpečovať triedený zber biologicky rozložiteľného kuchynského odpadu z dôvodov, že :
2. všetky domácnosti v rodinných domoch (IBV) na území mesta Sliač kompostujú vlastné biologické odpady prostredníctvom mestom zabezpečených kompostérov pre domáce kompostovanie.
3. domácnosti v HBV na území mesta kompostujú vlastný biologický odpad prostredníctvom stojísk komunitného kompostovania, zriadených mestom Sliač a prevádzkovaných Technickými službami mesta.
4. mesto Sliač prevádzkuje stojiská komunitného kompostovania na uliciach Kollárova; Rybárska, Kúpeľná, Topoľová, Na Brázdach, Gorkého, Cikkerova, Pod Kozákom, Na Slatinkách, Letná a Boženy Nemcovej.
5. Vhodné a nevhodné materiály na kompostovanie
6. Vhodné suroviny :
* kvety, tráva, seno, slama ,lístie,
* menšie množstvá rastlinných jedál a chleba,
* vypletá burina, pozberové zvyšky z pestovania,
* šupky zo zeleniny a ovocia ako aj zhnité ovocie a zelenina,
* zvyšky z čistenia a spracovania zeleniny a ovocia (aj citrusov),
* nasekané konáre z krovín a stromov,
* nasekané kukuričné stonky a klasy,
* piliny, hobliny, drevná štiepka,
* škrupiny z vajec a orechov, kôstky a makovice,
* prefiltrovaná káva, čajové vrecká,
* malé množstvo zo zvyškov jedál,
* hnoj z chovu hospodárskych zvierat,
* studený popol z čistého dreva,
* papierové vreckovky a obrúsky.
1. Nevhodné suroviny:
* veľké množstvá varenej stravy,
* zvyšky z mäsa a výrobky z neho,
* ryby a výrobky z nich,
* mlieko a mliečne výrobky,
* nerozložiteľný materiál (napr. sklo, plasty, kovy, textil),
* piliny a zvyšky z drevotriesky,
* farebne potlačený papier,
* uhynuté zvieratá a zvyšky zo zabíjačky,
* lakované a natierané drevo,
* chemikálie a chemicky ošetrené zvyšky, lieky
* popol z uhlia a koksu,
* výkaly mäsožravých a chorých zvierat,
* uhynuté zvieratá.

ŠTVRTÁ ČASŤ

Článok 30

Záverečné ustanovenia

5. Ostatné ustanovenia tohto nariadenia ostávajú v platnosti v pôvodnom znení.

6. Tento Dodatok č.1 Všeobecne záväzného nariadenia č. 06/2020 o nakladaní s komunálnymi odpadmi a drobnými stavebnými odpadmi na území mesta Sliač bol schválený Mestským zastupiteľstvom v Sliači uznesením č. /2021 zo dňa 28.06.2021.

7. Tento Dodatok č. 1 nadobúda účinnosť 15.júla 2021

 Ing., Mgr. et Mgr. Ľubica Balgová

 primátorka mesta